CELEX: 32009R1096
Language: lt
Date: 2009-11-16 00:00:00
Title: 2009 m. lapkričio 16 d. Komisijos reglamentas (EB) Nr. 1096/2009 dėl leidimo endo-1,4-beta-ksilanazės, gaunamos iš Aspergillus niger (CBS 109.713), fermentinį preparatą naudoti kaip mėsinių viščiukų pašarų priedą ir dėl leidimo šį preparatą naudoti pagal naują paskirtį kaip ančių pašarų priedą (leidimo turėtojas – BASF SE), iš dalies keičiantis Reglamentą (EB) Nr. 1458/2005 (Tekstas svarbus EEE)

17.11.2009   
            
            
               LT
            
            
               Europos Sąjungos oficialusis leidinys
            
            
               L 301/3
            
         
      KOMISIJOS REGLAMENTAS (EB) Nr. 1096/2009
   2009 m. lapkričio 16 d.
   dėl leidimo endo-1,4-beta-ksilanazės, gaunamos iš Aspergillus niger (CBS 109.713), fermentinį preparatą naudoti kaip mėsinių viščiukų pašarų priedą ir dėl leidimo šį preparatą naudoti pagal naują paskirtį kaip ančių pašarų priedą (leidimo turėtojas – BASF SE), iš dalies keičiantis Reglamentą (EB) Nr. 1458/2005
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Minėto reglamento 10 straipsnyje numatyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2).
            
         
               (2)
            
            
               Vadovaujantis Direktyva 70/524/EEB, Komisijos reglamentu (EB) Nr. 1458/2005 (3) laikinai leista endo-1,4-beta-ksilanazės, gaunamos iš Aspergillus niger (CBS 109.713), fermentinį preparatą naudoti kaip mėsinių viščiukų pašarų priedą. Vėliau, vadovaujantis Reglamento (EB) Nr. 1831/2003 10 straipsnio 1 dalimi, šis priedas įtrauktas į Bendrijos pašarų priedų registrą kaip esamas produktas.
            
         
               (3)
            
            
               Vadovaujantis Reglamento (EB) Nr. 1831/2003 10 straipsnio 2 dalimi kartu su minėto reglamento 7 straipsniu, buvo pateiktas prašymas iš naujo įvertinti minėtą priedą ir suteikti leidimą pagal to reglamento 7 straipsnį jį naudoti pagal naują paskirtį antims ir priskirti jį priedų kategorijai „zootechniniai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (4)
            
            
               Komisijos reglamentu (EB) Nr. 1380/2007 (4) šį preparatą leista naudoti dešimt metų mėsiniams kalakutams.
            
         
               (5)
            
            
               Europos maisto saugos tarnybos (toliau – Tarnyba) 2009 m. birželio 17 d. pateiktoje nuomonėje (5) nurodoma, kad endo-1,4-beta-ksilanazės, gaunamos iš Aspergillus niger (CBS 109.713), fermentinis preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba padarė išvadą, kad šį preparatą naudoti mėsiniams viščiukams ir antims yra saugu ir galima labai padidinti jų masės prieaugį ir (arba) pagerinti pašaro ir masės prieaugio santykį. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patikrino pašarų priedo kiekio pašaruose analizės metodo ataskaitą, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija.
            
         
               (6)
            
            
               Atlikus preparato vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos įvykdytos. Todėl reikėtų leisti naudoti šį preparatą, kaip nurodyta šio reglamento priede.
            
         
               (7)
            
            
               Suteikus naują leidimą pagal Reglamentą (EB) Nr. 1831/2003, reikėtų išbraukti Reglamento (EB) Nr. 1458/2005 nuostatas dėl minėto preparato.
            
         
               (8)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų mitybos priedą minėtame priede nustatytomis sąlygomis.
   2 straipsnis
   Reglamento (EB) Nr. 1458/2005 II priede fermentui endo-1,4-beta-ksilanazei EC 3.2.1.8 skirta eilutė Nr. 62 išbraukiama.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2009 m. lapkričio 16 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 268, 2003 10 18, p. 29.
   
      (2)  OL L 270, 1970 12 14, p. 1.
   
      (3)  OL L 233, 2005 9 9, p. 3.
   
      (4)  OL L 309, 2007 11 27, p. 21.
   
      (5)  EMST leidinys (2009 m.) 1155, p. 1.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai kilograme visaverčio 12 % drėgnio pašaro
               
            
                  
                     Zootechninių priedų kategorija. Funkcinė grupė: virškinimo stimuliatoriai.
                  
               
            
                  4a62
               
               
                  BASF SE
               
               
                  Endo-1,4-beta-ksilanazė
                  EC 3.2.1.8
               
               
                  
                               
                           
                           
                              Priedo sudėtis
                              Endo-1,4-beta-ksilanazės, gaunamos iš Aspergillus niger (CBS 109.713), preparatas, kurio mažiausias aktyvumas:
                              
                                           
                                       
                                       
                                          kieto pavidalo – 5 600 TXU (1)/g
                                       
                                    
                                           
                                       
                                       
                                          skysto pavidalo – 5 600 TXU/ml
                                       
                                    
                        
                               
                           
                           
                              Veikliosios medžiagos apibūdinimas
                              Endo-1,4-beta-ksilanazė, gaunama iš Aspergillus niger (CBS 109.713).
                           
                        
                               
                           
                           
                              Analizės metodas (2)
                              
                              Viskozimetrinis metodas, pagrįstas klampumo sumažėjimu endo-1,4-beta-ksilanazei veikiant ksilano turintį substratą (kviečių arabinoksilaną) esant 3,5 pH ir 55 °C temperatūrai
                           
                        
               
                  Mėsiniai viščiukai
               
               
                  —
               
               
                  560 TXU
               
               
                   
               
               
                  
                              1.
                           
                           
                              Priedo ir premikso naudojimo instrukcijose nurodyti laikymo temperatūrą, laikymo laiką ir stabilumą granuliuojant.
                           
                        
                              2.
                           
                           
                              Rekomenduojama dozė kilograme visaverčio pašaro:
                              
                                          —
                                       
                                       
                                          mėsiniams viščiukams: 560–800 TXU
                                       
                                    
                                          —
                                       
                                       
                                          antims: 560–800 TXU
                                       
                                    
                        
                              3.
                           
                           
                              Naudoti pašaruose, turinčiuose daug nekrakmolingų polisacharidų (ypač betagliukanų ir arabinoksilanų), pvz., kurių sudėtyje yra daugiau kaip 40 % kviečių.
                           
                        
               
                  2019 12 7
               
            
                  Antys
               
               
                  560 TXU
               
            
         (1)  1 TXU – fermento kiekis, per minutę esant 3,5 pH ir 55 °C temperatūrai iš kviečių arabinoksilano atpalaiduojantis 5 mikramolius redukuojančio cukraus (ksilozės ekvivalentai).
      
         (2)  Išsamus analizės metodų aprašymas pateikiamas Bendrijos etaloninės laboratorijos svetainėje www.irmm.jrc.be/crl-feed-additives